/* KUMM/2010/0577 finali */ ABBOZZ TAL-BAĠIT EMENDATORJU Nru 9 GĦALL-BAĠIT ĠENERALI TAL-2010 DIKJARAZZJONI TAN-NEFQA TAQSIMA B’TAQSIMA Taqsima III – Il-Kummissjoni





[pic] | KUMMISSJONI EWROPEA | Brussel 13.10.2010 KUMM(2010) 577 finali ABBOZZ TAL-BAĠIT EMENDATORJU Nru 9 GĦALL-BAĠIT ĠENERALI TAL-2010 DIKJARAZZJONI TAN-NEFQA TAQSIMA B’TAQSIMATaqsima III – Il-Kummissjoni (imressaq mill-Kummissjoni) ABBOZZ TAL-BAĠIT EMENDATORJU Nru 9GĦALL-BAĠIT ĠENERALI TAL-2010 DIKJARAZZJONI TAN-NEFQA TAQSIMA B’TAQSIMATaqsima III – Il-Kummissjoni Wara li ġew ikkunsidrati: - it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u partikolarment l-Artikolu 106a tiegħu, - ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej[1], u b'mod partikolari l-Artikolu 37 tiegħu, - il-baġit ġenerali tal-Unjoni Ewropea għas-sena finanzjarja 2010 adottat fis-17 ta' Diċembru 2009[2], - il-baġit emendatorju 1/2010 adottat fid-19 ta' Mejju 2010[3], - il-baġit emendatorju 2/2010 adottat fis-16 ta' Ġunju 2010[4], - il-baġit emendatorju 3/2010 (l-abbozz ta' qabel tal-baġit emendatorju Nru 2/2010[5] in parti) adottat fis-7 ta' Settembru 2010, - il-baġit emendatorju 4/2010 (l-abbozz ta' qabel tal-baġit emendatorju Nru 5/2010[6] in parti) adottat fil-21 ta' Settembru 2010, - il-baġit emendatorju 5/2010 (l-abbozz ta' qabel tal-baġit emendatorju Nru 7/2010[7] in parti) adottat fit-22 ta' Settembru 2010, - abbozzi tal-baġits emendatorji Nru 2/2010[8], 3/2010[9], 6/2010[10] u 8/2010[11]. Il-Kummissjoni Ewropea hawnhekk tippreżenta lill-awtorità tal-baġit l-Abbozz tal-Baġit Emendatorju Nru 9 għall-baġit tal-2010. BIDLIET FID-DIKJARAZZJONI TAD-DĦUL U N-NEFQA TAQSIMA B'TAQSIMA Il-bidliet fid-dikjarazzjoni tad-dħul u tan-nefqa huma taqsima b'taqsima huma disponibbli fil-EUR-Lex (http://eur-lex.europa.eu/budget/www/index-mt.htm). Verżjoni bl-Ingliż tal-bidliet f'dawn id-dikjarazzjonijiet skont it-taqsima hija mehmuża għall-informazzjoni bħala anness tal-baġit. WERREJ 1. Introduzzjoni 4 2. Mobilizzazzjoni tal-Fond ta' Solidarjetà tal-UE 4 2.1. Il-gżira ta' Madejra - il-Portugall: Żerziq ta' mases ta' materjal minn mal-ġenb tal-muntanji u għargħar 4 2.2. Franza: Il-maltempata Xynthia 6 3. Finanzjament 8 4. Tabella sommarja intestatura b'intestatura tal-Qafas Finanzjarju 10 1. INTRODUZZJONI L-Abbozz tal-Baġit Emendatorju (ABE) Nru 9 għas-sena 2010 jkopri l-elementi li ġejjin: - Mobilizzazzjoni tal-Fond ta’ Solidarjetà tal-UE għal ammont ta’ EUR 66,9 miljun f'approprjazzjonijiet ta' impenn u ta' pagament marbutin mal-effetti taż-żerżiq ta' mases ta' materjal minn mal-ġenb tal-muntanji u tal-għargħar fil-gżira ta' Madejra u l-effetti tal-Maltempata Xynthia fi Franza. - Tnaqqis korrispondenti fl-approprjazzjonijiet ta' pagament ta' EUR 66,9 miljun mil-linja 06 04 14 03 — Proġetti tal-enerġija sabiex jiġi megħjun l-irkupru ekonomiku — Sistema Ewropea ta' grilja tar-riħ lil hinn mill-kosta. 2. Mobilizzazzjoni tal-Fond ta' Solidarjetà tal-UE 2.1. Il-gżira ta' Madejra - il-Portugall: Żerziq ta' mases ta' materjal minn mal-ġenb tal-muntanji u għargħar Fi Frar 2010, l-inżul mhux tas-soltu u b'intensità mhux normali tax-xita fuq il-gżira ta' Madejra kkaġunat żerżiq ta' mases ta' materjal minn mal-ġenb tal-muntanji u għargħar qalil li għamlu ħsara fl-infrastruttura pubblika u privata, lin-negozji u lill-biedja. Sussegwentement, il-Portugall ressaq applikazzjoni għal għajnuna finanzjarja mill-Fond ta' Solidarjetà tal-Unjoni Ewropea. Is-servizzi tal-Kummissjoni wettqu investigazzjoni bir-reqqa tal-applikazzjoni skont ir-Regolament (KE) Nru 2012/2002 tal-Kunsill[12] u b'mod partikolari skont l-Artikoli 2, 3 u 4 tiegħu. Fil-qosor, l-aktar elementi importanti tal-valutazzjoni huma dawn: 1. L-applikazzjoni waslet għand il-Kummissjoni fis-20 ta’ April 2010, li kien fil-limitu preskritt ta’ 10 ġimgħat wara li kienu rreġistrati l-ewwel ħsarat fid-20 ta’ Frar 2010. Wara talba mis-servizzi tal-Kummissjoni, fil-15 ta' Lulju 2010 ġiet ipprovduta informazzjoni addizzjonali meħtieġa biex titlesta l-valutazzjoni tal-applikazzjoni. 2. Id-diżastru huwa ta’ oriġini naturali. L-awtoritajiet Portugiżi stmaw il-ħsara diretta totali għall-ammont ta' EUR 1.080 biljun. Dan l-ammont jirrappreżenta 0,68 % tad-dħul nazzjonali gross tal-Portugall. 3. Billi l-ħsara diretta totali taqbeż il-limitu minimu ta' 0,6% tad-DNG applikabbli għall-Portugall biex jiġi mmobilizzat il-Fond ta' Solidarjetà d-diżastru jikkwalifika bħala “diżastru naturali maġġuri” u għaldaqstant jaqa’ fil-qasam prinċipali tal-applikazzjoni tar-Regolament (KE) Nru 2012/2002. Il-ħsara diretta totali hija l-bażi li fuqha jsir il-kalkolu tal-ammont ta' għajnuna finanzjarja. L-għajnuna finanzjarja tista’ tintuża biss għal operazzjonijiet ta’ emerġenza essenzjali kif definiti fl-Artikolu 3 tar-Regolament. 4. L-għargħar ikkawża qerda kbira u għamel ħafna ħsara, l-aktar fil-qasam tal-idroloġija; huwa stmat li ġarrbu ħsarat total ta' 130 km ta' passaġġi fuq l-ilma fi xmajjar u kanali iżgħar ta' ilma, li jirrappreżentaw 45 % tal-ħsara totali. Saret ħsara kbira f'toroq u pontijiet, f'netwerks u insfrastrutturi tas-servizzi essenzjali, fi djar u proprjetajiet privati; intlaqtu bejn wieħed u ieħor 800 dar, li nofshom inqerdu għal kollox, u 'l fuq minn 700 ruħ kellhom jitpoġġew f'akkomodazzjoni temporanja. In-negozji u l-biedja sofrew madwar EUR 122 miljun f'telfiet diretti. L-effetti tal-għargħar kienu partikolarment drastiċi minħabba li ż-żona ewlenija tal-qerda kienet il-qalba tal-kalpitali ta' Madejra, Frunchal, fejn kaġun tal-operazzjonijiet tat-tindif ta' eluf ta' metri kubi ta' tifrik il-parti tal-belt li tmiss mal-baħar trid tinbena kollha kemm hi mill-ġdid. Għalkemm skont it-termini tar-Regolament (KE) Nru 2012/2002 dwar id-"diżastri maġġuri" l-insularità ta' Madejra u l-fatt li hi wieħed mit-territorji tal-UE l-aktar imbegħdin miċ-ċentru mhumiex kriterju fihom innifshom, ma jistgħux jiġu injorati meta jiġu kkunsidrati l-konsegwenzi ekonomiċi tad-diżastru. 5. Il-kost tal-operazzjonijiet eliġibbli taħt l-Artikolu 3(2) tar-Regolament (KE) Nru 2012/2002 hu stmat għal EUR 165,24 miljun u mqassam f'4 kategoriji: A) restawr immedjat tal-infrastruttura biex wieħed ikun jista' jużaha, B) akkomodazzjoni temporanja u serizzi ta' salvataġġ, C) infrastrutturi preventivi u protezzjoni immedjata tal-wirt kulturali u D) it-tindif tal-inħawi/taż-żoni milquta mid-diżastru. 6. Ir-reġjun milqut huwa eliġibbli bħala "Reġjun Phasing-In" taħt il-Fondi Strutturali (2007-2013). L-awtoritajiet Portugiżi ddikjaraw li qed jesploraw il-possibilitajiet li jiffinanzjaw parti mir-rikostruzzjoni li tmur lil hinn mill-operazzjonijiet ta' emerġenza permezz tal-programmi operattivi relevanti kofinanzjati mill-Fondi Strutturali. 7. Fir-rigward tal-kopertura tal-ħsara eliġibbli mill-assigurazzjoni, l-awtoritajiet Portugiżi indikaw li fil-mument meta saret l-applikazzjoni ma kellhom l-ebda possibbiltà li jkunu jafu l-kopertura tal-ispiża eliġibbli li setgħet tagħti l-assigurazzjoni. Jekk teżisti xi kopertura mill-assigurazzjoni, l-operazzjonijiet relatati ma jkunux eliġibbli għal finanzjament mill-Fond ta' Solidarjetà. Bħala konklużjoni, għar-raġunijiet imsemmija hawn fuq, qiegħed jiġi propost li l-applikazzjoni magħmula mill-Portugall dwar id-diżastru tal-għargħar f'Madejra fi Frar 2010 tiġi aċċettata bħala waħda ta' "diżastru maġġuri" u li tiġi proposta l-mobilizzazzjoni tal-Fond ta' Solidarjetà. 2.2. Franza: Il-maltempata Xynthia Fi Frar 2010, il-parti l-kbira ta' Franza ntlaqtet mill-maltempata Xynthia, iżda l-iktar li ntlaqat serjament kien ir-reġjun li jinsab fuq il-linja tal-kosta Atlantika, jiġifieri d-dipartimenti tax-Charente-Maritime u tal-Vendée. Il-maltempata qatlet 53 ruħ u darbet kważi 80. Hija għarrqet firxa wiesgħa ta' art, inklużi nħawi residenzjali, u kkawżat ħsara f'digi u f'ħitan għoljin kontra l-għargħar, f'infrastruttura pubblika u privata, f'netwerks tat-toroq u tal-ferrovija, lill-biedja u lin-negozji. Sussegwentement, il-Portugall ressaq applikazzjoni għal għajnuna finanzjarja mill-Fond ta' Solidarjetà tal-Unjoni Ewropea. Is-servizzi tal-Kummissjoni wettqu investigazzjoni bir-reqqa tal-applikazzjoni skont ir-Regolament (KE) Nru 2012/2002 tal-Kunsill[13] u b'mod partikolari skont l-Artikoli 2, 3 u 4 tiegħu. Fil-qosor, l-aktar elementi importanti tal-valutazzjoni huma dawn: 8. L-applikazzjoni waslet għand il-Kummissjoni fis-7 ta’ Mejju 2010, li kien fil-limitu preskritt ta’ 10 ġimgħat wara li kienu rreġistrati l-ewwel ħsarat fid-27 ta’ Frar 2010. Fl-24 ta' Ġunju u fl-20 ta' Lulju l-awtoritajiet Franċiżi pprezentaw żewġ fajls supplimentari b'evalwazzjoni tad-dannu u studju dwar l-impatt ekonomiku tad-diżastru aktar irfinuti. 9. Id-diżastru huwa ta' oriġini naturali u għalhekk jaqa' taħt il-qasam tal-applikazzjoni tal-Fond ta' Solidarjetà. 10. Għalkemm id-diżastru laqat il-parti l-kbira ta' Franza u l-ħsara totali li għamel hija stmata li tlaħħaq it-EUR 2.4 biljun, l-awtoritajiet Franċiżi llimitaw l-applikazzjoni tagħhom għaż-żona li l-aktar li ntlaqtet serjament f'żewġ dipartimenti, ix-Charente-Maritime u l-Vendee, li jinsabu direttament fuq l-kosta Atlantika. 11. Għaż-żona indikata l-awtoritajiet Franċiżi stmaw li l-ħsara diretta totali kkawżata mid-diżastru hi ta' EUR 1 425,43 miljun. Dan l-ammont jirrappreżenta 41,12 % tal-limitu minimu normali għall-mobilizzazzjoni tal-Fond ta’ Solidarjetà applikabbli għal Franza fl-2010 ta' EUR 3 466,57 miljun (i.e. EUR 3 biljun fil-prezzijiet tal-2002). F'termini assoluti dan huwa t-tieni l-akbar ammont ta' dannu fost l-applikazzjonijiet kollha li saru lill-Fond ta' Solidarjetà għal hekk imsejjaħ diżastru reġjonali. 12. Peress li l-ħsara totali tibqa' taħt il-limitu minimu normali l-applikazzjoni kienet eżaminata fuq il-bażi tal-kriterji għall-hekk imsejħin “diżastri reġjonali straordinarji” stabbiliti fl-Artikolu 2(2), is-subparagrafu finali, tar-Regolament (KE) Nru 2012/2002 li jistipula l-kundizzjonijiet għall-mobilizzazzjoni tal-Fond ta' Solidarjetà “taħt ċirkostanzi eċċezzjonali”. Taħt dawn il-kriterji, reġjun jista’ eċċezzjonalment jibbenefika wkoll minn għajnuna mill-Fond fejn dan ikun affettwat minn diżastru straordinarju, prinċipalment wieħed naturali, li jaffettwa lill-parti l-kbira tal-popolazzjoni tiegħu, u li jħalli riperkussjonijiet serji u li jdumu fuq il-kundizzjonijiet tal-għajxien u fuq l-istabbiltà ekonomika tar-reġjun. Ir-Regolament jitlob konċentrazzjoni speċjali fuq ir-reġjuni remoti u iżolati, bħal reġjuni insulari u l-aktar imbiegħda kif definiti fl-Artikolu 349 tat-TFUE. Ir-reġjun imsemmi ma jaqax f'din il-kategorija. Ir-Regolament jitlob "rigorożità mill-akbar" fil-valutazzjoni ta' applikazzjonijiet ippreżentati taħt il-kriterji ta' "diżastru reġjonali straordinarju". 13. Waħda mill-kundizzjonijiet stabbiliti fir-Regolament (KE) Nru 2012/2002 għall-mobilizzazzjoni eċċezzjonali tal-Fond ta' Solidarjetà hi li tkun intlaqtet il-biċċa l-kbira tal-popolazzjoni fir-reġjun li għalih ikun hemm l-applikazzjoni. Iż-żona li hija msejsa fuqha l-applikazzjoni Franċiża hija magħmula minn erja koerenti ta' 46 muniċipalità mal-kosta tad-dipartimenti tax-Charente-Maritime u tal-Vendee. Barra minn hekk, iż-żona tinkludi partijiet minuri fil-livell infrakomunali tal-poli urbani ta' La Rochelle u Rochefort. Fiż-żona msemmija hemm 101 336 abitant li qed jingħad li ntlaqtu b'mod sinifikanti mill-maltempata. L-applikazzjoni tiddeskrivi l-modi differenti li bihom ġiet affettwata l-popolazzjoni permezz ta' ħsarat personali, interruzzjoni tal-attivitajiet ekonomiċi, tħarbit tas-servizzi essenzjali ewlenin u tat-telekomunikazzjonijiet, interruzzjoni tat-traffiku eċċ. Bosta djar spiċċaw mgħarrqin u meqrudin. Inqatgħu konnessjonijiet tal-ferrovija, bit-toroq u bil-vapuretti, filwaqt li l-linji tat-telefonija bil-fil u ċellulari ġew interrotti. Id-digi, il-linji difensivi ta' mal-kosta u l-infrastruttura ġarrbu ħsarat kbar. Ġiet irrappurtata ħsara konsiderevoli fl-art agrikola u f'siti tal-produzzjoni tal-gajdri. L-informazzjoni pprovduta tippermetti li ssir il-konklużjoni li dawn il-fenomeni laqtu lill-parti l-kbira tal-popolazzjoni. 14. Fir-tigward tar-rekwiżit li jintwera li hemm riperkussjonijiet serji u li jdumu fuq il-kundizzjonijiet tal-għajxien u l-istabbiltà ekonomika tar-reġjun, l-applikazzjoni tenfasizza d-destabbilizzazzjoni tal-attivitajiet tal-biedja, b'mod partikulari permezz tal-effetti tat-tmelliħ fuq medda twila ta' żmien ta' madwar 32 000 ettari ta' art agrikola li ħiet mgħarrqa taħt l-ilma baħar u t-telfiet sussegwenti fil-ħsad fuq diversi snin. Il-produzzjoni tal-gajdri u tal-masils tar-reġjun, li huma l-iktar importanti fi Franza, sofrew telfiet kbar ħafna b'madwar 1050 produttur milqut, li bosta minnhom jinsabu fir-riskju li jagħlqu. Is-settur tat-turiżmu, li huwa importanti ħafna għall-ekonomija, ibati mill-ħsara li saret lix-xtajtiet u lill-istallazzjonijiet ta' mal-kosta u lill-artijiet għall-ikkampjar, mid-djar mobbli gġall-kiri li sfaw meqrudin u minn inqas prenotazzjonijiet. Huwa mistenni li t-telfiet akkumulati fil-qasam tat-turiżmu jaqbeż ir-redditu ta' sena. Issir referenza wkoll għal ħsus ta' insigurtà u vulnerabbiltà tal-popolazzjoni residenti vis-à-vis l-qawwa tal-baħar, b'mod partikulari sakemm ikunu għadhom ma ġewx irrestawrati għal kollox il-linji ta' difiża kontra l-għargħar. Il-ħtieġa li jiġġeddu madwar 200 km ta' linji ta' difiża kontra l-għargħar se titlob li jsiru xogħlijiet kbar ta' bini fuq medda ta' diversi snin. Barra minn hekk, il-ħtieġa li l-awtoritajiet lokali jinvestu f'operazzjonijiet relatati mal-għargħar se tħalli impatt kbir fuq il-finanzi tagħhom b'konsegwenzi negattivi għal servizzi oħrajn lill-popolazzjoni. Kollox ma' kollox, huwa ċar li l-oqsma ewlenin tal-ekonomija reġjonali – it-turiżmu, il-biedja u l-produzzjoni tal-gajdri – qed isofru mill-effetti tal-maltempata. Għalkemm iż-żewġ ċentri ekonomiċi fir-reġjun – il-bliet ta' La Rockelle u Rochefort – sofrew relattivament ftit mill-maltempata, għandhom biss importanza limitata għall-ekonomija tal-parti rurali tal-pajjiż li tinsab 'il ġewwa mill-kosta u mhux se jkunu kapaċi jikkumpensaw għall-fatturi destabbilizzanti msemmijin qabel. 15. Il-kost tal-operazzjonijiet eliġibbli taħt l-Artikolu 3(2) tar-Regolament (KE) Nru 2012/2002 hu stmat għal EUR 473,842 miljun u mqassam f'4 kategoriji: A) restawr immedjat tal-infrastruttura biex wieħed ikun jista' jużaha, B) akkomodazzjoni temporanja u serizzi ta' salvataġġ, C) infrastrutturi preventivi u D) it-tindif tal-inħawi/taż-żoni milquta mid-diżastru. 16. Ir-reġjuni milqutin huma eliġibbli bħala "Reġjun tal-Kompetittività u Impjiegi" taħt il-Fondi Strutturali (2007-2013). 17. L-awtoritajiet Franċiżi indikaw li m'hemmx kopertura tal-assigurazzjoni għall-ispiża eliġibbli. Bħala konklużjoni, għar-raġunijiet imsemmija hawn fuq, qiegħed jiġi propost li tiġi aċċettata l-applikazzjoni mressqa minn Franza dwar id-diżastru kkaġunat mill-maltempata Xynthia bħala "diżastru reġjonali straordinarju" u li tiġi proposta l-mobilizzazzjoni tal-Fond ta' Solidarjetà. 3. Finanzjament Il-baġit totali annwali disponibbli għall-Fond ta’ Solidarjetà huwa ta’ EUR 1 biljun. Billi s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni hija tal-fehma li l-għajnuna mill-Fond għandha tkun progressiva. Dan ifisser li, skont prattika preċedenti, il-parti tal-ħsarat li taqbeż il-limitu (0,6 % tad-DGN jew EUR 3 biljun bil-prezzijiet tal-2002, liema minnhom ikun l-iżgħar ammont) għandha twassal għal intensità ta' għajnuna akbar minn ħsarat li jaslu sal-limitu. Ir-rata applikata fl-imgħoddi biex jiġu definiti l-allokazzjonijiet għal diżastri maġġuri hija ta’ 2,5% tal-ħsara diretta totali taħt il-limitu tal-mobilizzazzjoni tal-Fond u 6% ’l fuq. Il-metodoloġija biex isir il-kalkolu tal-għajnuna mill-fond ta' Solidarjetà kienet stabbilita fir-Rapport Annwali 2002-2003 dwar il-fond ta' Solidarjetà u aċċetteta mill-Kunsill u mill-Parlament Ewropew. Qed jiġi propost li jkunu applikati l-istess persentaġġi f’dawn il-każi u li jingħataw l-ammonti ta’ għajnuna li ġejjin: (EUR) | Ħsara diretta | Limitu minimu | Ammont ibbażat fuq 2,5 % | Ammont ibbażat fuq 6% | Ammont totali tal- għajnuna proposta | Portugall – l-għargħar tal-2010 f'Madejra | 1 080 000 000 | 958 406 000 | 23 960 150 | 7 295 640 | Total | 31 255 790 | (EUR) | Ħsara diretta | Limitu minimu | Ammont ibbażat fuq 2,5 % | Ammont ibbażat fuq 6% | Ammont totali tal- għajnuna proposta | Franza – Il-maltempata Xynthia tal-2010 | 1 425 430 000 | 3 466 573 000 | 35 635 750 | - | Total | 35 635 750 | Dan l-ammont ta’ kumpens se jħalli mill-anqas 25% tal-Fond ta’ Solidarjetà tal-Unjoni Ewropea disponibbli għall-allokazzjoni matul l-aħħar kwart tas-sena, kif mitlub mill-Artikolu 4(2) tar-Regolament (KE) 2012/2002. Fl-istadju ta' bħalissa l-ħtieġa mistennija fil-linja baġitarja 06 04 14 03: Il-proġetti tal-enerġija biex jiġi megħjun l-irkupru ekonomiku — Sistema Ewropea ta' grilja tar-riħ lil hinn mill-kosta huma tali li approprjazzjonijiet ta' pagament ta' EUR 66 891 540 jistgħu jiġi allokati mill-ġdid għal-linja baġitarja 13 06 01 sabiex jiġu koperti l-ħtiġijiet korrispondenti relatati mal-mobilizzazzjoni tal-Fond ta' Solidarjetà tal-UE. Il-qagħda fil-partita baġitarja 06 04 14 03 kienet diġà tħabbret fin-nota ta' informazzjoni ta' Ġunju 2010 tat-Twissija għall-Previżjoni tal-Baġit[14] u mhux se jkollha effett fuq it-twettiq finali tal-programm. 4. Tabella sommarja intestatura b'intestatura tal-Qafas Finanzjarju Qafas finanzjarju Intestatura/subintestatura | Qafas finanzjarju 2010 | Baġit 2010 (inkl. DAB minn 1 sa 8/2010) | ABE 9/2010 | Baġit 2010 (inkl. DAB minn 1 sa 9/2010) | |CA |PA |CA |PA |CA |PA |CA |PA | | 1. TKABBIR SOSTENIBBLI | | | | | | | | | | 1a. Kompetittività għat-tkabbir u l-impjiegi |14 167 000 000 | |14 861 853 253 |11 342 270 803 | |-66 891 540 |14 861 853 253 |11 275 379 263 | |1b. Koeżjoni għat-tkabbir u l-impjiegi |49 388 000 000 | |49 387 592 092 |36 371 862 500 | | |49 387 592 092 |36 371 862 500 | | Total | 63 555 000 000 | |64 249 445 345 |47 714 133 303 | |-66 891 540 |64 249 445 345 |47 647 241 763 | | Marġini[15] | | |-194 445 345 | | | |-194 445 345 | | | 2. PRESERVAZZJONI U ĠESTJONI TAR-RIŻORSI NATURALI | | | | | | | | | | Li minnhom nefqa relatata mas-suq u ħlasijiet diretti |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Total | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Marġini | | |456 166 698 | | | |456 166 698 | | | 3. ĊITTADINANZA, LIBERTÀ, SIGURTÀ U ĠUSTIZZJA | | | | | | | | | | 3a. Libertà, Sigurtà u Ġustizzja |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Ċittadinanza |668 000 000 | |681 022 500 |672 410 000 |+66 891 540 |+66 891 540 |747 914 040 |739 301 540 | | Total | 1 693 000 000 | |1 687 509 870 |1 410 980 370 |+66 891 540 |+66 891 540 |1 754 401 410 |1 477 871 910 | | Marġini[16] | | |18 512 630 | | | |18 512 630 | | | 4. L-UE BĦALA ATTUR GLOBALI[17] | 7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Marġini | | | -18 300 000 | | | | -18 300 000 | | | 5. MINISTRAZZJONI[18] | 7 882 000 000 | |7 918 504 785 |7 917 999 785 | | |7 918 504 785 |7 917 999 785 | | Marġini | | | 43 495 215 | | | | 43 495 215 | | | TOTAL | 140 978 000 000 |134 289 000 000 |141 514 475 302 |122 966 449 450 |+66 891 540 |0 |141 581 366 842 |122 966 449 450 | | Marġini | | | 518 729 198 |11 651 432 550 | | |518 729 198 |11 718 324 090 | | [1] ĠU L 248, 16.9.2002, p.1. [2] ĠU L 64, 12.3.2010. [3] ĠU L 183, 16.7.2010. [4] ĠU L 206, 6.8.2010. [5] COM(2010) 108 [6] COM(2010) 320 [7] COM(2010) 383 [8] COM(2010) 108 [9] COM(2010) 149 [10] COM(2010) 315 [11] COM(2010) 533 [12] Ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea, ĠU L 311 tal-14.11.2002, p. 3. [13] Ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea, ĠU L 311 tal-14.11.2002, p. 3. [14] SEC(2010)767/2 [15] Il-Fond Ewropew ta' aġġustament għall-Globalizzazzjoni (FEG) mhuwiex inkluż fil-kalkolu tal-marġini taħt l-Intestatura 1a (EUR 500 miljun). EUR 195 miljun 'il fuq mil-limitu massimu huma ffinanzjati bil-mobilizzazzjoni tal-Istrument tal-Flessibbiltà. [16] L-ammont tal-Fond ta’ Solidarjetà tal-Unjoni Ewropea (FSUE) jiddaħħal apparti l-intestaturi relevanti kif previst mill-IIA tas-17 ta’ Mejju 2006 (ĠU C 139 tal-14.6.2006) [17] Il-marġini 2010 għall-intestatura 4 ma jikkunsidrax l-approprjazzjonijiet relatati mar-Riżerva għall-Għajnuna ta’ Emerġenza (EUR 248,9 miljun). [18] Għall-kalkolu tal-marġini taħt il-limitu massimu tal-intestatura 5, ittieħed kont tan-nota (1) f'qiegħ il-paġna fil-qafas finanzjarju 2007-2013 għal somma ta' EUR 80 miljun għall-kontribuzzjonijiet tal-persunal għall-iskema tal-pensjoni.